text: Այս երեք տարիների ընթացքում Կոնգրեսի հանձնաժողովների աշխատանքները եղել են ամենաակտիվն ու արգասաբերը: Կոնգրեսի վարչության կողմից ստեղծված թվով 9 հանձնաժողովները, որում ընդգրկված են եղել շուրջ 130 կուսակցականներ և համակիրներ, եղել են աշխատանքային շատ արդյունավետ մարմիններ: Այս հանձնաժողովները մշտապես օրենսդրական և խորհրդատվական աջակցություն են ցույց տվել Կոնգրեսի Ազգային ժողովի խմբակցությանը, ինչպես նաև խմբակցության միջոցով հանդես եկել խորհրդարանական նախաձեռնություններով: